П Р О Т О К О Л   08

ОТ ЗАСЕДАНИЕ НА КОМИСИЯ  „ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, ПРОВЕДЕНО НА  24.02.2014 г.

ПРИСЪСТВАТ: Ясен Тодоров – председател, Даниела Костова  - зам.председател и членовете: Васил Петров, Галина Карагьозова, Галя Георгиева, Димитър Узунов, Мария Кузманова, Незабравка Стоева, Румен Боев и Юлиана Колева.

На заседанието присъства и: : Цветанка Тиганчева, старши експерт - юрисконсулт в дирекция „Правна”.

 Заседанието протече при следния дневен ред:
  
1. Допълнително изслушване на Веселина Тенева, съдия във Върховен административен съд, съгласно решение на КПЕПК по протокол № 07/17.02.2014 г.
2. Изслушване на Бранислав Славов, прокурор в Апелативна прокуратура гр. София, във връзка със самосезирането на КПЕПК по пр. № 4/27.01.2014 г. по повод публикация във вестник „24 часа” от 19.01.2014 г., озаглавена: „Любо Къдравия: Апелативен прокурор обеща да ми оправи делата”. /№94-00-072/2014г./
3. Извлечение от протокол № 06/12.02.2014 г. от заседание на Комисия „Международна дейност” на ВСС относно писмо от Министерството на правосъдието, във връзка с предстоящо изготвяне на Пътна карта за адресиране на отправените препоръки.
4. Извлечение от протокол № 07/19.02.2014 г. от заседание на Комисия „Международна дейност” на ВСС относно покана от Асоциация „Прозрачност без граници” за участие в кръгла маса на 25 февруари 2014 г. от 10:00 ч. в Гранд Хотел София, зала „Сердика”, за обсъждане на оценка на приложението на Конвенцията за борба с корупцията на ООН в България.
5. Писмо от г-н Сотир Цацаров, главен прокурор на Република България  по повод публично огласени твърдения от обвиняемо лице относно господин Борислав Сарафов, заместник-главен прокурор  /вх. № 11-03-240/19.02.2014 г./ 
6.   Разни.

ОТНОСНО Т. 1. Допълнително изслушване на Веселина Тенева, съдия във Върховен административен съд, съгласно решение на КПЕПК по протокол № 07/17.02.2014 г.
След проведено допълнително изслушване на г-жа Веселина Тенева, съдия във Върховен административен съд и последвалите разисквания от членовете на КПЕПК,

Комисия “Професионална етика и превенция на корупцията”
  
					Р  Е  Ш  И:

Отлага вземането на решение във връзка с допълнителното изслушване на Веселина Тенева, съдия във Върховен административен съд, за следващото заседание на КПЕПК – 05.03.2014 г.

ОТНОСНО Т. 2. Изслушване на Бранислав Славов, прокурор в Апелативна прокуратура гр. София, във връзка със самосезирането на КПЕПК по пр. № 4/27.01.2014 г. по повод публикация във вестник „24 часа” от 19.01.2014 г., озаглавена: „Любо Къдравия: Апелативен прокурор обеща да ми оправи делата”. /№94-00-072/2014г./
След проведено изслушване на Бранислав Славов, прокурор в Апелативна прокуратура и последвалите разисквания от членовете на КПЕПК,

Комисия „Професионална етика и превенция на корупцията”
  
				Р  Е  Ш  И:

На основание чл. 39а, ал. 2 от ЗСВ, да се изискат материалите от  досъдебното производство, водено в Софийска градска прокуратура срещу Бранислав Славов, прокурор в Софийска апелативна прокуратура.

ОТНОСНО Т. 3. Извлечение от протокол № 06/12.02.2014 г. от заседание на Комисия „Международна дейност” на ВСС относно писмо от Министерството на правосъдието, във връзка с предстоящо изготвяне на Пътна карта за адресиране на отправените препоръки.

Комисия „Професионална етика и превенция на корупцията”
  
					Р  Е  Ш  И:

3.1. Приема за запознаване извлечението от протокол                              № 06/12.02.2014г. от заседание на Комисия „Международна дейност” на ВСС.
3.2. Членовете на Комисия „Професионална етика и превенция на корупцията” към ВСС, които имат конкретни предложения по предстоящото изготвяне на Пътна карта за адресиране на отправените препоръки, да ги изразят на следващото заседание на 05.03.2014 г.

ОТНОСНО Т. 4. Извлечение от протокол № 07/19.02.2014 г. от заседание на Комисия „Международна дейност” на ВСС относно покана от Асоциация „Прозрачност без граници” за участие в кръгла маса на 25 февруари 2014 г. от 10:00 ч. в Гранд Хотел София, зала „Сердика”, за обсъждане на оценка на приложението на Конвенцията за борба с корупцията на ООН в България.

Комисия „Професионална етика и превенция на корупцията”
  
					Р  Е  Ш  И:

Определя Юлиана Колева, член на Висшия съдебен съвет, за участие в кръгла маса на 25 февруари 2014 г. от 10:00 ч. в Гранд Хотел София, зала „Сердика”, за обсъждане на оценка на приложението на Конвенцията за борба с корупцията на ООН в България.

ОТНОСНО Т. 5. Писмо от г-н Сотир Цацаров, главен прокурор на Република България  по повод публично огласени твърдения от обвиняемо лице относно господин Борислав Сарафов, заместник-главен прокурор  /вх. № 11-03-240/19.02.2014 г./ 

Главният прокурор изпраща писмо от председателя на ДАНС и справка от отдел „Административен” при ВКП. 
Г-н Ясен Тодоров: В справката се вижда какви сигнали е имало срещу г-н Сарафов в отдел „Административен”, ние тези сигнали ги гледахме и при избора му за Главен прокурор. Информацията от ДАНС е, че срещу Борислав Боби Сарафов няма документ, касаещ извършени престъпления.

Комисия „Професионална етика и превенция на корупцията” 

					Р  Е  Ш  И:

Приема за сведение писмото от г-н Сотир Цацаров, главен прокурор на Република България, по повод публично огласени твърдения от обвиняемо лице относно господин Борислав Сарафов, заместник-главен прокурор.

Следващото заседание на КПЕПК ще се проведе на 05 март 2014 /сряда/ от 11:00 часа.

          				ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”:   /п/
                      
                                                                                               ЯСЕН  ТОДОРОВ